ועדת הפנים והגנת הסביבה, כנסת 23, פרוטוקול מספר 12, 2020-06-16 16:15

מיכל (מיקי) חיימוביץ': אנחנו מחדשים את הישיבה שלנו בהצעת חוק לתיקון פקודת העיריות (הוראת שעה)(תיקון מס' 5), התש"ף-2020.

מיכל (מיקי) חיימוביץ': חברת הכנסת יוליה מלינובסקי, את רוצה, בבקשה, לנמק את הרוויזיה?

מיכל (מיקי) חיימוביץ': בבקשה, חמש דקות.

יוליה מלינובסקי: תודה רבה.

יוליה מלינובסקי: קודם כול, רציתי קצת לשתף גם באופן אישי.

יוליה מלינובסקי: אתמול לא ביליתי אתכם פה בלילה בעקבות סיבות אישיות.

יוליה מלינובסקי: הבת שלי לא הרגישה טוב, וזה מקרה נדיר ששחררו אותי, ושרומן, מנהל הסיעה, אישר לי.

משה ארבל: קודם כול, רפואה שלמה.

קרן ברק: אל תדאגי, רוב הסיעה שלך לא הייתה בשעות המאוחרות.

קרן ברק: את לא היחידה.

קרן ברק: כולם לא היו.

יוליה מלינובסקי: קרן, זה ההבדל בין קואליציה לאופוזיציה – המחויבות שלך היא אחרת.

יוליה מלינובסקי: כשהייתי בקואליציה היו ימים שיצאתי מהכנסת למוחרת בשבע בבוקר, וזה בסדר.

יוליה מלינובסקי: היינו בסרטים האלו.

יוליה מלינובסקי: אני מבינה שכולכם פה מאוד עייפים, וזה ברור לי.

מיכל (מיקי) חיימוביץ': << יור >> הכול בסדר, אנחנו עושים את עבודתנו.

מיכל (מיקי) חיימוביץ': << יור >>

יוליה מלינובסקי: בשמחה הייתי מוותרת על כל התענוג הזה, וגם לגבי חברי הכנסת, מבחינת ההסתייגויות וכו' וכו'.

יוליה מלינובסקי: אבל עדיין אם היה רצון טוב במשרד הפנים להגיע למשהו, היינו מכניסים אולי תיקונים כאלו ואחרים מבחינת הקורונה, וכפי שוויתרו על הארנונה לשלושה חודשים אז כך גם שיהיה ויתור על אגרת שמירה לתקופה הזו, וכנ"ל הנחות לאנשים שזכאים להנחות.

יוליה מלינובסקי: אבל אני רואה שאין פה אפילו שום רצון להבנה וששמים עובדות בשטח.

יוליה מלינובסקי: נאמר פה בוועדה סוף-סוף שזה מס.

יוליה מלינובסקי: בואו לא נכבס מילים: אגרה, היטל – זה מס.

יוליה מלינובסקי: יש רשויות שגובות ויש רשויות שלא גובות והן מסתדרות מצוין.

יוליה מלינובסקי: זה יוצר אפליה, זה יוצר אי-שוויון, זה יוצר אי-צדק, אם אנחנו מסתכלים ברמה מערכתית.

יוליה מלינובסקי: אי אפשר לכבות שרפות על ידי תשלומי מיסים כאלו ואחרים כי יש לנו במדינה כל כך הרבה בעיות.

יוליה מלינובסקי: זה פתח לזה שמחר יטילו לנו אגרה על אוויר נקי או אגרה על רוח טובה ועל מיליון דברים.

יוליה מלינובסקי: זה לא תקין שזה גם נמשך כל כך הרבה זמן.

יוליה מלינובסקי: הבג"ץ לא פעם ביקר את הסיפור הזה של הוראת שעה.

יוליה מלינובסקי: זה הפך להיות למשהו מאוד נוח.

יוליה מלינובסקי: אומרים: זה הוראת שעה, זה שנה וחצי-שנתיים, זה ישתנה.

יוליה מלינובסקי: אבל הזמני הוא הקבוע.

יוליה מלינובסקי: לכן, אני מוחה על כל הדרך הזו.

יוליה מלינובסקי: אנחנו בתקופה שהיא מאוד קשה מבחינה כלכלית, וראינו את הנתונים.

יוליה מלינובסקי: ראינו גם שמשרד הפנים גם לא כל כך יודע להגיד כמה כסף זה.

יוליה מלינובסקי: אני מוחה על אי-השוויון, על אי-צדק, על זה שמפקירים את ביטחון אזרחי ישראל, וגם על כך שבורחים מאחריות.

יוליה מלינובסקי: תגידו: אנחנו – המדינה – רוצים מהאזרחים עוד מיסים, ואז נדון בזה, ובסוף הקואליציה תעביר.

יוליה מלינובסקי: אבל כל פעם פועלים דרך הדלת האחורית, וזה פשוט לא בסדר, וזה צועק לשמיים.

יוליה מלינובסקי: אני גם יודעת שיש ביקורת משפטית מאוד חזקה על זה, וזה שכורכים את אגרת השמירה עם השיטור העירוני, כמו שהיה בדיון הקודם אצלך, ומה הסמכויות של אותם גופים.

יוליה מלינובסקי: כלומר, אלו שאלות כבדות משקל.

יוליה מלינובסקי: שמענו שבדוח מבקר המדינה יש ביקורת מאוד קשה על הדרך שבה משתמשים בכספים.

יוליה מלינובסקי: מסיבות אלו הגשתי את כל ההסתייגויות האלה.

יוליה מלינובסקי: זה לא בגלל רצון לעשות דווקא לקואליציה.

יוליה מלינובסקי: לאף אחד אין רצון לעשות דווקא, כולנו בני אדם.

יוליה מלינובסקי: ההרגשה האמיתית היא שזה עוול.

יוליה מלינובסקי: זה פשוט עוול מה שאנחנו עושים פה כרגע בכל הנושא של אגרת שמירה.

יוליה מלינובסקי: תודה רבה, גברתי היושבת-ראש.

מיכל (מיקי) חיימוביץ': תודה רבה לך, חברת הכנסת יוליה מלינובסקי.

מיכל (מיקי) חיימוביץ': אני מעמידה כרגע להצבעה את הרוויזיה.

מיכל (מיקי) חיימוביץ': אנחנו מצביעים על הרוויזיה.

מיכל (מיקי) חיימוביץ': מי מקבל אותה?

מיכל (מיקי) חיימוביץ': מי מצביע בעדה?

תומר רוזנר: המשמעות היא לדון מחדש בהסתייגויות.

יוליה מלינובסקי: אתם נגד, אני בעד.

מיכל (מיקי) חיימוביץ': אנחנו נגד ואת בעד.

מיכל (מיקי) חיימוביץ': מי בעד הרוויזיה שקוראת לדון מחדש בהסתייגויות?

מיכל (מיקי) חיימוביץ': 1 בעד.

מיכל (מיקי) חיימוביץ': מי נגד?

מיכל (מיקי) חיימוביץ': בעד – 1

מיכל (מיקי) חיימוביץ': נמנעים – אין

מיכל (מיקי) חיימוביץ': אני קובעת שהרוויזיה לא התקבלה, אבל שמענו את דברייך בתשומת לב והפנמנו אותם.

יוליה מלינובסקי: לא מספיק ששומעים.

מיכל (מיקי) חיימוביץ': אמרתי ו"הפנמנו".

מיכל (מיקי) חיימוביץ': יכולת גם לשמוע את הדברים שלי, אם לא היית בפתח הדיון השני.

קטי קטרין שטרית: אני גם חייבת לציין שיוליה אמרה דברים בטעם.

מיכל (מיקי) חיימוביץ': נכון, אנחנו מסכימים.

מיכל (מיקי) חיימוביץ': אם כך, אני רוצה להעמיד להצבעה את הצעת החוק לקריאה שנייה ושלישית.

מיכל (מיקי) חיימוביץ': קראנו אותה כבר.

מיכל (מיקי) חיימוביץ': מי בעד? 8 בעד.

מיכל (מיקי) חיימוביץ': מי נגד?

מיכל (מיקי) חיימוביץ': בעד – 8

מיכל (מיקי) חיימוביץ': נמנעים – אין הצעת החוק אושרה.

יוליה מלינובסקי: רוויזיה.

מיכל (מיקי) חיימוביץ': בעוד חצי שעה.

מיכל (מיקי) חיימוביץ': נעשה את הרוויזיה בשעה 16:55.